30 de prahoveni au cumpărat aparatură medicală pentru Spitalul de Pediatrie din Ploiești cu banii strânși din colindat / Au strâns 26 de mii de lei pentru două analizatoare automate de hematologie
Au mers "cu plugul", în decembrie, iar cu bani strânși au cumpărat aparatură pentru Spitalul de Pediatrie din Ploiești. E vorba de 30 de oameni din satul Bucov, constituiți în Plugul Tradițional Caritabil Bucov, care au ales să folosească cei 26.000 de lei, strânși cu ocazia sărbătorilor de iarnă, pentru a ajuta, relatează Observatorul Prahovean.
Concret, aceștia au achiziționat două analizatoare automate de hematologie, necesare depistării rapide a infecțiilor din sânge, la copii.
Încă din 2020, aceștia susțin familii nevoiașe, dar și oameni bolnavi, totul din dorința de a face bine.
În decembrie 2023, plugarii din Bucov s-au gândit să ducă acțiunile lor caritabile la un alt nivel. Au luat legatura cu conducerea Spitalului de Pediatrie Ploiești și au aflat că aici ar fi mare nevoie de cele două analizatoare automate de hematologie.
"Prețul lor a fost de 33.000 de lei, însă, aflând despre ce este vorba, firma distribuitoare ne-a făcut o reducere de 7000 de lei. Pe baza unui contract de sponsorizare, săptămâna trecută am predat aparatele conducerii Spitalului Petrolul. Sperăm din inimă să fie cât mai folositoare pentru tratarea copiilor care ajung aici", au spus cei de la Plugul Tradițional Caritabil Bucov.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen BankCitește și...
Un proiect de dotare cu aparatură modernă a unui spital orășenesc din Bihor, finalizat cu ajutorul donațiilor/ Primar: "Am luat model o asociaţie din Bucureşti care a construit astfel, din donaţii, un spital"
Mobilier medical și dispozitive IT în valoare de 2,6 milioane de lei, la Spitalul de Boli Infecțioase din Galați/ Investiția, susținută din fonduri UE
© 2024 G4Media.ro - Toate drepturile rezervate
Acest site foloseşte cookie-uri.
Website găzduit de Presslabs.